Muidugi, tihti on tarvis heatahtlikku muigamist: muidu muutuks paljugi groteskiks, kui galant ja monoklis härra uhket käeliigutust tehes oma fraki rebenenud õmmelusi  paljastab. Kord heidab Edschmid kuskil saksa meestele ette, nad olla uhked, kui nende naiste taljed kannavad undrukuid, mis sobivad ainult prantsuse puusadele. Et Edschmid oma muusa puusi pole mõõtnud, tuleb muidugi sellest, et ka tema ise oma muusa peale uhke on.